CELEX: 32012D0305
Language: sl
Date: 2012-06-07 00:00:00
Title: 2012/305/EU: Sklep Sveta z dne 7. junija 2012 o sklenitvi Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega Protokola iz leta 2001

14.6.2012   
            
            
               SL
            
            
               Uradni list Evropske unije
            
            
               L 153/1
            
         SKLEP SVETA
   z dne 7. junija 2012
   o sklenitvi Sporazuma med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega Protokola iz leta 2001
   (2012/305/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 82(1)(d) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:
   
               (1)
            
            
               Svet je 19. decembra 2002 pooblastil predsedstvo, ki mu pomaga Komisija, da začne pogajanja z Islandijo in Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega Protokola iz leta 2001 (v nadaljnjem besedilu: Konvencija).
            
         
               (2)
            
            
               V skladu s Sklepom 2004/79/ES (1) je bil Sporazum med Evropsko unijo ter Republiko Islandijo in Kraljevino Norveško o uporabi nekaterih določb Konvencije (v nadaljevanju „Sporazum“), s pridržkom njegove sklenitve, podpisan 19. decembra 2003.
            
         
               (3)
            
            
               Sporazum še ni bil sklenjen. Lizbonska pogodba je začela veljati 1. decembra 2009, zato postopke, ki jih mora opraviti Unija za sklenitev Sporazuma, ureja člen 218 Pogodbe o delovanju Evropske unije.
            
         
               (4)
            
            
               Sporazum bi bilo treba odobriti.
            
         
               (5)
            
            
               V skladu s členom 3 Protokola o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, sta ti državi članici uradno izrazili željo, da sodelujeta pri sprejetju in uporabi tega sklepa.
            
         
               (6)
            
            
               V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, zato zanjo ni zavezujoč niti se v njej ne uporablja –
            
         SPREJEL NASLEDNJI SKLEP:
   Člen 1
   Sporazum med Evropsko unijo ter Republiko Islandijo in Kraljevino Norveško o uporabi nekaterih določb Konvencije z dne 29. maja 2000 o medsebojni pomoči v kazenskih zadevah med državami članicami Evropske unije ter njenega Protokola iz leta 2001 (2) (v nadaljnjem besedilu: Sporazum) je s tem odobren v imenu Unije.
   Člen 2
   Predsednik Sveta je pooblaščen za imenovanje osebe, ki v imenu Unije posreduje uradno obvestilo iz člena 6(1) Sporazuma, ki je za Unijo (3) zavezujoč.
   Člen 3
   Ta sklep začne veljati na dan sprejetja.
   Člen 4
   Objavi se v Uradnem listu Evropske unije.
   
      V Luxembourgu, 7. junija 2012
      
         
            Za Svet
         
         
            Predsednik
         
         M. BØDSKOV
      
   
   
      (1)  UL L 26, 29.1.2004, str. 1.
   
      (2)  UL L 26, 29.1.2004, str. 3.
   
      (3)  Datum začetka veljave Sporazuma bo Generalni sekretariat Sveta objavil v Uradnem listu Evropskih skupnosti.